kardosdrur/scandi-wiki huggingface dataset:
Martin Kampmann

Martin Kampmann (født 17. april 1982 i Aarhus) er en tidligere dansk MMA-udøver ved UFC-turneringer.

Kampmann debuterede i UFC i mellemvægtsklassen (185 engelske pund/ 83,9 kg) i 2006. Her udmærkede han sig og blev bl.a. ros af kommentatoren Joe Rogan for et meget højt teknisk niveau, en god kæbe samt, at han var i stand til at besejre fysisk større modstandere. 

Efter sejre over Crafton Wallace, Thales Leites og Drew McFedries steg hans popularitet og fik lov til at kæmpe med den forhenværende verdensmester Rich Franklin. Imidlertid pådrog Kampmann sig knæskade inden kampen, der betød et års sygemelding.

Da han vendte tilbage til sporten, vandt han suverænt over veteranen Jorge Rivera. Sejren førte til en kamp mod den højtprofilerede modstander Nate "The Great" Marquardt. Den fysisk større Marquardt overrumplede danskeren med et highkick efterfulgt af en byge af slag til hovedet og kroppen. Nederlaget mod Nate Marquardt fik Kampmann til at gå ned til weltervægklassen i erkendelsen af denne klasse passede bedre til hans størrelse.

I den nye klasse startede han ud med solide sejre over bl.a. Alexandre Barros og WEC-mesteren Carlos Condit. Mod sidstnævnte var Martin Kampmann undertippet, men udviste teknisk og taktisk forståelse, hvilket hjalp ham til at hente en Split decision-sejr hjem.

Ved en senere kamp mødte han brasilianske Paulo Thiago, der rangerede i højt i vægtklassen. I denne kamp udviste danskeren en overlegenhed i tre runder og udkonkurrerede Thiago totalt.
Den forhenværende Strikeforce-mester, som gennem flere år havde været ubesejret blev udset til at skulle kæmpe mod Kampmann. En sejr i denne kamp, ville give mulighed for at kæmpe mod verdensmesteren Georges St-Pierre. Kampmann anvendte en hård thaiboksning, specielt i anden runde. Desuden havde Shields meget svært ved at få Kampmann ned på gulvet. Det lykkedes dog og især i slutningen af tredje runde gik det godt for Shields. Efter en meget tæt kamp kamp valgte dommerne med stemmerne to mod én at give Shields sejren.

Noter

Eksterne henvisninger 
 Officiel hjemmeside 

MMA-udøvere fra Danmark
Brasiliansk Jiu-jitsu-udøvere fra Danmark  
Kampsportsudøvere fra Danmark
Personer fra Aarhus
Martin
Forsvarets spesialkommando

Forsvarets spesialkommando (FSK) er en norsk militær specialstyrke under den norske hær. FSK indgår i Forsvarets spesialstyrker. FSK rekrutterer og uddanner faldskærmjagere og specialjægere. FSK omfatter også Jegertroppen, en afdeling bestående af værnepligtige kvindelige soldater.

Referencer 

Norges militær
Specialstyrker
Lord Randolph Churchill

Randolph Henry Spencer Churchill (født 13. februar 1849, død 24. januar 1895) var en britisk statsmand.

Opvækst og tidligt liv 

Han var den 3. søn af den 7. Hertug af Marlborough og dennes hustru Frances Anne Emily Vane-Tempest.
Han nedstammer dermed fra den berømte britiske hærfører John Churchill, der senere blev hertugen af Marlborough

I 1874 giftede han sig med Jennie Jerome, som var datter af en fremtrædende amerikansk finansmand. De fik 2 børn sammen, Winston Churchill, senere britisk premierminister og John S. Churchill.

Politisk karriere 

Senere i 1874 blev han også valgt ind i det britiske parlament, Underhuset. Det blev begyndelsen på lovende politisk karriere.
Senere var han med til at skabe Torydemokrati, en form for progressiv konservatisme. Dette blev senere den ledende fraktion inden for det konservative parti.
Dette førte til, at han i 1885 fik sin første ministerpost som minister for Indien.
Allerede året efter blev han finansminister, Chancellor of the Exchequer, som i Storbritannien normalt anses for premierministerens efterfølger. Samtidig blev han også leder af Underhuset, hvilket svarer til parlamentarisk leder (gruppeformand og politisk ordfører) for regeringspartiet.
Hans ledelse af Underhuset var generelt meget succesfuld.
Hans tid som finansminister blev derimod meget kort, idet han trak sig tilbage i december 1886 efter uoverensstemmelser, hovedsageligt med flådeministeren og krigsministeren, over finansloven for det kommende år, da han syntes, de stillede for store krav. Han regnede med, at disse ville føje ham, og at han ville blive genindsat efter en parlamentsdebat, men dette skete ikke.

Mange mener, at dette knækkede ham og var en delvis årsag til hans tidlige død.

Senere liv 
Lord Randolph Churchill blev siddende i Underhuset op gennem 1890'erne, men grundet sit skrantende helbred brugte han mere tid på at rejse og andre fritidsbeskæftigelser.
Han døde i London i januar 1895 i en alder af 45 år. Han efterlod sig sine 2 sønner og hustruen, Lady Randolph Churchill.

Eftermæle 

I dag huskes han mest for at være far til Winston Churchill, den senere premierminister under 2. verdenskrig. Den første biografi om ham blev skrevet af hans søn Winston.

Eksterne henvisninger 

 The Churchill Centre (engelsk) 

Ledere af Underhuset
Finansministre fra Storbritannien
Lord Randolph
Briter i 1800-tallet
Fujitsu

er et japansk multinationalt computerhardware- og IT-servicefirma, med hovedkvater i Shiodome City Center bygningen i Minato, Tokyo.. Fujitsus centrale fokus er, at give IT-drevne forretningsløsninger, men firmaet og dets datterselskaber tilbyder også en række produkter og services indefor hjemmecomputere, telekommunikation og avanceret mikroelektronik.

Dansk afdeling 
Fujitsu er én af de førende IT-leverandører, lokalt som globalt, og har gennem årene leveret en lang række IT-løsninger, produkter og services til både store og små virksomheder. Historisk set har især det offentlige Danmark været en væsentlig samarbejdspartner og aftager af Fujitsus løsninger og services.

Fujitsu har siden 2000 vundet stort indpas i den private sektor, hvor applikations- og infrastrukturoutsorcing samt konsulentydelser er store fokusområdet.

På verdensplan har Fujitsu 170.000 medarbejdere og omsætter for ca. 300 mia. om året.

I april 2009 blev Fujitsu Technology Solutions (tidl. kendt som Fujitsu-Siemens) en del af Fujitsu-koncernen og fungerer nu som et samlet globalt brand.

Referencer 

It-virksomheder fra Japan
Virksomheder i Tokyo
Furukawa Group
Tatrabjergene

Tatrabjergene er en bjergkæde, der adskiller det sydlige Polen fra det nordlige Slovakiet. Tatrabjergene er den vestlige del af Karpaterne. Bjergkæden dækker et areal på 750 km², hvoraf størstedelen (600 km²) ligger i Slovakiet. Det højeste bjerg er Gerlachovský štít på 2655 moh, det ligger i Slovakiet, og er landets højeste punkt. Det højeste punkt i Polen er Rysy (2499 moh).

I 1700- og 1800-tallet blev områder i Tatrabjergene brugt til fårehold og minedrift; i denne periode blev der fældet mange træer fældet, hvilket der stadig ses spor af i landskabet. I dag har forurening fra industriområder som Kraków, Ostrava og Orava, sat sine spor i landskabet, ligeledes har ukontrolleret turisme ødelagt bjergområder. 

Tatra Nationalpark (Tatranský národný park; TANAP) i Slovakiet blev grundlagt i 1949, og den tilstødende polske Tatra Nationalpark (Tatrzański Park Narodowy) grundlagt i 1954. Begge områder blev i 1993 optaget på UNESCOs liste over grænseoverskridende biosfærereservater. 
 
19. november 2004 blev store skovområde i den sydlige del af Høje Tatra ødelagt i en kraftig storm. Tre millioner kubikmeter træ væltede, to mennesker omkom og flere landsbyer var totalt isoleret. 
 
Tatrabjergene består af: 
 Vest Tatra (polsk Tatry Zachodnie, slovakisk Západné Tatry) 
 Øst Tatra (polsk Tatry Wschodnie, slovakisk Východné Tatry), som er opdelt i: 
Høje Tatra  (polsk Tatry Wysokie, slovakisk Vysoké Tatry) den vestlige del
Bela Tatra (polsk Tatry Bielskie, slovakisk Belianske Tatry) den østlige del

Turisme 
Ved foden af Tatra-bjergene på den polske side ligger Zakopane, der ligger lige for foden af Tatra-bjergene. Om vinteren er det et populært skisportssted og om sommeren er det et yndet udflugtsmål for både lokale og rejsende for vandreture i bjergene.
I Tatrabjergene er der 24 toppe over 2.500 moh., og det er sammen med de Transsylvanske Alper det eneste område i Karpaterne med en alpin karakter.
Både i Polen og i Slovakiet er der gode vandreveje. I Polen er det højeste opnåelige punkt i bjergene over vandrestierne er det 2500 meter høje bjerg Rysy, en kendt og svær strækning er den 4,5 lange vandrestien Orla Perć. Det tager normalt seks til otte timer at gennemføre hele strækningen. 

I Slovakiet danner kærneområdet i Høje Tatra en naturpark, hvor det kun er tilladt at forlade vandrestierne med en fører. Selvstændig bjergbestigning er ikke mulig.

I Slovakiet er stierne via bjerghytterne lukket fra 1. November til 15. Juni. I Polen er stierne åbent hele året.

Området er et kendt vintersportsområde med skisteder som Zakopane, "vinterhovedstaden" i Polen, hvor der er afholdt flere world cup i Skihop. i Slovakiet ligger bl.a. områderne Poprad, Vysoké Tatry og Jasná, der er grundlagt i 1999, og tidlige var flere mindre områder Štrbské Pleso, Starý Smokovec, og Tatranská Lomnica. Om sommeren er stederne gode udflugtsmål for både lokale og rejsende for vandreture i bjergene.

Eksterne henvisninger 

 

 
Grænseoverskridende beskyttede områder
Absolute Dance opus 36

Absolute Dance opus 36, er en CD-udgivelse og kompilation i serien Absolute Dance udgivet i 2002.

Spor 
 Safri Duo feat. Michael McDonald – "Sweet Freedom" (Radio Edit)
 DJ Aligator Project – "Stomp!" (Radio Edit)
 Mukupa feat. Kid Creole – "I'm Not Your Papa"
 Beatchuggers vs. Ray Dee Ohh – "Mandags-Stævnemøde" (Remix Edit)
 DB Boulevard – "Point Of View" (Radio Edit)
 Junior Senior – "Move Your Feet" (Feat. Thomas Troelsen)
 Goldtrix pres. Andrea Brown – "It's Love (Trippin')" (Serious Radio Edit)
 Barcode Brothers – "SMS" (Radio)
 CRW feat. Veronica – "Like A Cat" (Andrew Edit)
 Sophie Ellis-Bextor – "Murder On The Dancefloor"
 DJ Sammy & Yanou feat. Do – "Heaven" (S'n'Y Radio Edit)
 Lasgo – "Alone" (Scandinavian Radio Edit I)
 Mad'House – "Like A Prayer" (Radio Edit)
 4 Clubbers – "Children" (Club Radio Edit)
 X-Press 2 feat. David Byrne – "Lazy" (Radio Edit)
 4 Strings – "Take Me Away (Into The Night)" (Vocal Radio Mix)
 P-Control – "Clown-Song" (Radio 'Censored' Mix)
 Matanka – "Lost In A Dream" (Butterfly Hyper Edit)
 Daniel Bedingfield – "Gotta Get Thru This"
 Shy Fx & T Power feat. DI – "Shake UR Body" (Radio Edit)

Eksterne henvisninger 
 Absolute Dance opus 36 front- og backcover 

36
Album fra 2002
Absolute Dance opus 34

Absolute Dance opus 34, kompilation i serien Absolute Dance udgivet i 2001.

Spor 
 Infernal – "You Receive Me" (Original Mix)
 DJ Encore feat. Engelina – "Walking In The Sky" (DJ Encore Pop Radio Mix)
 Vinello – "Magalenha" (Radio)
 Örtz – "We Don't Talk" (Brother Brown Radio Edit)
 Roger Sanchez – "Another Chance" (Radio Edit)
 IIO – "Rapture" (Radio Edit)
 Bomfunk MC's – "Super Electric" (Radio Edit)
 Kosheen – "Hide U" (John Creamer & Stephanie K – Radio Edit)
 Hypetraxx – "Paranoid" (Airplay)
 Dance Nation – "Sunshine" (Original Vocal Radio Edit)
 Basement Jaxx – "Just 1 Kiss" (Radio Edit)
 Safri Duo – "Baya-Baya" (Radio Edit)
 Primadonna – "Lucky Star" (Pastapeople Radio Mix)
 Lasgo – "Something" (Radio Mix)
 Faithless – "Muhammad Ali" (Radio Edit)
 Groove Armada – "Superstylin'" (G.A. 7" Edit)
 Simpson Tune – "Bring It Down" (Da BMR's Radio Edit)
 De-Javu – "I Can't Stop" (New Short Radio Edit)
 The Chemical Brothers – "It Began In Africa" (Radio Edit)
 Rouleaux feat. Gérard Marquis- "Like A Summerbreeze" (Radio Edit)

Eksterne henvisninger 
 Absolute Dance opus 34 front- og backcover 

34
Album fra 2001
Ogopogo

Ogopogo er navnet på søuhyre der siges at holde til i søen Okanagan Lake i Britisk Columbia, Canada. Ogopogo er en kryptid så derfor findes der ingen beviser for at dette væsen findes i virkeligheden.

Se også 
 Loch Ness-uhyret

Kryptider
Urd, Verdande og Skuld

Urd, Verdande og Skuld (norrønt: Urðr, Verðandi ok Skuld) er i nordisk mytologi et kollektiv af tre skæbnegudinder, også kaldet norner. De sidder i Asgård under verdenstræet Yggdrasil ved Urds brønd og spinder de levendes livstråde og klipper dem til.

Skriftlige kilder 
I det islandske eddadigt Völuspá fortælles det, hvordan de tre norner kom til gudernes bolig, ligesom deres centrale rolle som skæbnegudinder kort beskrives:

De tre norner omtales også i Snorre Sturlasons Gylfaginning.

Etymologi og betydning 
Traditionelt er navnene Urd, Verdande og Skuld, blevet oversat til fortid, nutid og fremtid, hvilket dog sandsynligvis ikke dækker betydningen komplet. Nogle forskere mener imidlertid, at der ikke findes noget i den nordiske mytologi, som understøtter det forhold, at de tre norner hver især var knyttet til enten fortiden, fremtiden eller nutiden. I stedet er det blevet foreslået, at de tilsammen snarere repræsenterede skæbnen som var tæt forbundet med tidens gang.

Urðr er beslægtet med det angelsaksiske begreb Wyrd (og igen med det moderne engelske ord Weird). Begrebet wyrd er en ækvivalent til det nordiske skæbnebegreb, dvs. at Urd i realiteten betyder "skæbne". Navnene Urðr og Verðandi er begge afledt af det norrøne verbum verða, "at være/blive til". Mens Urðr stammer fra perfektum (dvs. "det der var/blev til el. snarere skete "), så stammer Verðandi fra præsens (dvs. "det der sker"). Formen kendes fra ældre moderne dansk "vorde", og er beslægtet med nederlandsk worden og tysk werden

Skuld kan være en afledning af verbet skole/skulle i futurum (dvs. det der "skal (ske/være)"); Et andet forslag er en oversættelse til "skyld", dvs. i relation til gæld.

Se også 
 Trimurti

Referencer

Litteratur 
 Orchard, Andy (1997). Dictionary of Norse Myth and Legend. Cassell. 
 Steinsland, Gro (2005); Norrøn religion : myter, riter, samfunn, Oslo: Pax forlag. 

Nordiske guder
Tids- og skæbnegudinder
Brd. Klee

Brd. Klee er et ingeniør- og handelsaktieselskab, som forhandler tekniske komponenter til industrien. Virksomheden er forhandler et omfattende produkt program fra bland andet :Bonfiglioli, Elesa, Ganter, Hepco, NSK, Gates og Ströter.

Virksomheden blev grundlagt i 1944 i København af Poul Klee og dennes bror. Efter kort tid skiltes deres veje, og Poul Klee førte firmaet videre alene. 

Frem til 1967 havde Brd. Klee til huse i Krystalgade i København. Siden 1967 har firmaet haft adresse på Gadagervej 11 i Albertslund.

Brd. Klee har siden 1986 været noteret på Københavns Fondsbørs.

Eksterne henvisninger 
 Virksomhedens danske websted

Handel
Virksomheder i København
Etableret i 1944
Tidligere virksomheder i København
Albertslund
Liam James

Liam James (født 7. august 1996) er en canadisk børneskuespiller. Han er for tiden hovedperson i USA Networks tv-serie Psych som en ung Shawn Spencer, der også bliver spillet af den amerikanske skuespiller James Roday, i starten af hvert episode.

James har spillet med i flere forskellige film bl.a. Fred Claus, Things We Lost in the Fire, Aliens vs. Predator: Requiem og 2012.

Filmografi 
 Good Luck Chuck (2007) – Dreng i pingvinkostume
 Things We Lost in the Fire (2007) – Fætter Dave
 Aliens vs. Predator: Requiem (2007) – Sam
 Horsemen (2009) – Sean Breslin
 2012 (2009) – Noah Curtis
 The Way, Way Back (2013) – Duncan
 Speech & Debate (2016) – Solomon

Tv-serier 
 Fear Itself, afsnit 2 (2008) – Ung Harry Siegal
 Psych'', afsnit 3-31, 34-35, 37-38, 41-46 (2006-2009) – Ung Shawn Spencer

Eksterne henvisninger 
 

Børneskuespillere fra Canada
Niels Jakobsen (Ulfeldt)

Niels Jakobsen Ulfeldt (død 18. januar 1395) var biskop i Roskilde Domkirke.
 
Niels Jakobsen Ulfeldt stammede fra Skåne og nåede ved Valdemar Atterdags hjælp hurtig frem i den danske kirke; han kaldes først kongens klerk, senere hans råd. I 1356 blev han kannik i Roskilde, 1360 domprovst i Lund, og i 1368 efterfulgte han Henrik Gertsen som biskop i Roskilde. Efter Kong Valdemars død vandt dronning Margrethe 1. hans støtte for Oluf 2.s valg ved at tilbagegive København, som hendes far havde haft næsten hele sin regeringstid; til tak herfor skænkede hun bispestolen Nebbe Slot (ved Kattinge vest for Roskilde) og pantsatte til Niels Jacobsen Ulfeldt Sømme og Ramsø Herreder samt kongens tre fjerdedele af Roskilde By (1375). 

Siden deltog bispen i afgørelsen af alle vigtigere statssager, så længe han levede; I 1386 overværede han således det danehof i Nyborg, hvor Sønderjylland blev forlenet til Holstenerne. Om hans gejstlige styrelse vides der mindre. Sin fædrene ejendom i Villand Herred skænkede han til Lund Domkirke; også i København mindedes han ved en årtid, og i sin egen domkirke indstiftede han en daglig lovsang til den ubesmittede jomfrus ære, hvad der siges at have kostet ham 3.000 guldnobler. Han byggede også Skt. Laurentius kapel, hvori han siden blev begravet; den prægtige kobberplade, der blev lagt over graven, kendes nu kun gennem ældre tegninger. Niels Jakobsen Ulfeldt døde 18. januar 1395

Kilder 

 
 Christian Weeke, Lunde Domkapitels Gavebøger s. 283 f.

Biskopper over Roskilde Stift
Førreformatoriske katolske biskopper fra Danmark
Danskere i 1300-tallet
Niels Jakobsen
Kongens kanslere fra Danmark
Bodil Busk Laursen

Bodil Busk Laursen (født 9. maj 1941 i Silkeborg) var fra 1995 til 2011 museumsdirektør for Kunstindustrimuseet, nu Designmuseum Danmark.

Hun er cand.mag. (1969) og har i 1986 også været museumsinspektør ved Nationalmuseet og Frederiksborgmuseet samt kunstnerisk leder af Ribe Kunstmuseum. Hun er tildelt Direktør N. Bangs og Hustru Camilla Bang, født Troensegaards Legat (1996) og Ole Haslunds Hæderslegat (2003) og blev Ridder af Dannebrogordenen 1992.

Privat danner hun par med tidligere museumsdirektør Mogens Bencard.

Kilder 
 KVINFOs Ekspertdatabase

Museumsfolk fra Danmark
Museumsdirektører fra Danmark
Kunsthistorikere fra Danmark
Riddere af Dannebrog
Personer fra Silkeborg
Personer i Kraks Blå Bog
Dansksprogede forfattere fra Danmark
Ansatte ved Nationalmuseet
Modtagere af Ole Haslunds Kunstnerfonds legat
De Homine Urbano

Homine Urbano er en LP med det danske Rock – band Ache. LP'en består af studieindspilninger af den musik, Bandet komponerede i sommeren 1969 til balletten Homo, instrueret af Peter Schaufuss og opført på Det Kongelige Teater med premiere 4. januar 1970, samt en anden, sammenhængende komposition, Little Things som også blev benyttet i en ballet af Schaufuss, opført på Det Ny Teater.

Lp'en er genudgivet i CD boxsettet Dansk Rock Historie 1965-1978, box 2 (lilla box) 

Pladen indeholder blot de to numre:

 De Homine Urbano 18:46 
 Little Things 19:13

Rockgrupper fra Danmark
Rock fra Danmark
Alexander af Alexandria

Alexander af Alexandria (ca. 250 – 17. april 326) var biskop og patriark i Alexandria 313-326. Han er blandt andet kendt for sin medvirken ved første koncil i Nikæa 325. Han er helgen med festdag 26. februar (tidligere 17. april).

Alexander efterfulgte Achillas som patriark 313. Han var den patriark som til sidst fordømte Arius som hæretiker, hvilket skete ved et koncil i Alexandria 318 og ved koncilet i Nikæa 325.

Under hans tid som patriark udsattes kristne for forfølgelser af blandt andre Galerius og Maximinus Daza.

Alexander efterfulgtes af Athanasius.

Se også
 Trinitarisme – Antitrinitarisme – Den arianske strid

Litteratur 
 The Book of Saints: A Dictionary of Servants of God. 6th ed. London: Cassell 1994.

Eksterne henvisninger 
 Catholic Encyclopedia "St. Alexander" 
 Catholic Online "St. Alexander of Alexandria" 

Helgener
Biskopper
Persillesovs

Persillesovs er en opbagt hvid sovs med persille fra det danske køkken. Den bliver serveret sammen med kartofler til retter som stegt flæsk og fisk.

Madforgiftning 
Det frarådedes tidligere at genopvarme sovsen på grund af fare for madforgiftning. I dag er der ingen problemer forbundet med dette, forudsat hygiejne og nedkøling er fornuftig.. I 1960'erne var det moderne, at husmødre og kokke gav maden "det grønne drys", hvilket indebar at komme frisk hakket persille over bøffen eller sovsen lige inden serveringen.

I en god restaurant forekommer genopvarmning ikke, da maden serveres straks, og rester fra bordet bliver kasseret. I modsat fald kan der udvikles større bakteriekulturer i fødevaren, især i persillesovs med frisk grøn persille. Her kan der yderligere udvikles nitrit efter længere tids kraftig bakterievækst. Men i en almindelig husholdning kan opvarmning i flere minutter til over 65 graders varme efter urtetilsætningen hindre større bakterieudvikling.

Hvis sovsen har været varmet igennem og afkølet efter brug, vil der kun i ringe grad være fare ved genopvarmning. Men ingen anbefaler at genopvarme persillesovs.

Referencer 

Sovse
Jens Pedersen Jernskæg

Jens Pedersen Jernskæg (død 13. september 1448) var biskop i Roskilde Stift fra 1431.
 
Han var en søn af Peder Nielsen Jernskæg, og deltog i de beslutninger fra rigsrådet, der førte til Erik af Pommerns afsættelse og valget af Christoffer af Bayern. Han havde særlige grunde til at være imod kong Erik, idet denne havde berøvet bispedømmet borgen og byen København, men af den nye konge opnåede bispen dog blot et løfte om, at sagen skulde blive underkastet rettergang, hvad der dog ikke synes at være blevet udført. Da Christoffer døde i 1448, gav Jens Pedersen Jernskæg kun Christian af Oldenborg sin stemme, mod at der blev lovet ham, at han enten skulle få København tilbage eller i det mindste Møn til erstatning, og denne ø fik bispestolen virkelig, om end vel først efter bispens død. Om Jens Pedersen Jernskægs kirkelige styrelse vides intet af interesse; i hans tid led domkirken og Roskilde by stor skade ved en brand i 1443.

Kilder 

 

Biskopper over Roskilde Stift
Førreformatoriske katolske biskopper fra Danmark
Danskere i 1400-tallet
Lysesiv

 
Lysesiv (Juncus effusus), ofte skrevet lyse-siv, er et 50-100 cm højt halvgræs, der vokser på næringsrig bund i enge og moser.

Beskrivelse 
Lysesiv er en flerårig og urteagtig, græslignende plante med en tueformet vækst. Stænglerne er stift oprette til udadrettede. De er runde i tværmål og glatte med svage længderibber. Bladene er ligeledes glatte og helt stængelomsluttende. De er mørkegrønne på begge sider, helrandede og med langt udløbende spids. Både de egentlige stængler og de stængellignende blade er fyldt af en luftfyldt marv.

Blomstringen sker i juni-august, hvor man finder blomsterne samlet i en lille sidestillet stand på den yderste tredjedel af skuddet, hvor man også finder den udspærrede spids af det enlige stængelblad. De enkelte blomster er meget små, men regelmæssige og 3-tallige med lidt forskellige blosterblade. Frugterne er skinnede brune kapsler med mange frø.

Rodnettet er trævlet og består af tykke, krogede rødder.

Højde x bredde og årlig tilvækst: 1,00 x 1,00 m (100 x 100 cm/år).

Voksested 

Arten er udbredt i alle verdensdele, herunder også i Danmark, hvor den er almindelig. Lysesiv er knyttet til fugtige, sure og ikke alt for magre jorde, og den bliver begunstiget af græsning, da kreaturerne undgår at æde den. Arten er kendetegnende for moser, enge og områder med høj grundvandstand.

I Holtemmen på Læsø findes arten i et græsset kær sammen med bl.a. benbræk, blåtop, kattehale, tranebær, bukkeblad, bølget bunke, djævelsbid, engviol, engkarse, hvid næbfrø, klokkelyng, kragefod, mosepors, rundbladet soldug, smalbladet kæruld, sværtevæld og tormentil

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Sumpplanter
Stedsegrønne
Siv